**Behandling af børneorm**

Du skal have medicin mod børneormene. Medicinen hedder Vermox. Du skal have behandling 3 gange med 2 ugers mellemrum. Det er meget vigtigt, at alle 3 doser huskes, ellers kan der fortsat være overlevende orm.

I forbindelse med hver af de 3 behandling, gentages nedenstående:

1. Negle klippes korte og renses grundigt
2. Sengetøj og håndklæder samt tøj med tæt kontakt til kroppen vaskes på minimum 60 grader (hvis du har tøj, der ikke tåler 60 grader, kan det lægges i en lukket plasticpose i fryseren i minimum et døgn)
3. Der luftes grundigt ud, møbler støvsuges og gulve vaskes

Det er vigtigt, at alle husstandskontakter (eller andre kontakter, der overnatter sammen med Jer) behandles samtidig!